Megkerülhetetlenné váltak a fenntartható beruházások

Ágazattól függetlenül ugrásszerűen nő az ESG-alapú, azaz a társadalmi és környezeti hasznosságot figyelembe vevő befektetések jelentősége világszerte. A vállalatok a hitelfelvételtől a pályázati elbírálási folyamatokon át az állami beszerzésekig minden téren előnyre tehetnek szert, ha érvényesítik ezeket a szempontokat működésük és beruházásaik során. Magyarország tavaszi kockázatitőke csúcskonferenciáján, a 8. Venture Capital Summiton a fenntartható befektetésekkel kapcsolatos aktuális trendek is terítékre kerülnek számos izgalmas megközelítésben.